30. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 543743 της 11/22 Δεκ. 1980 (ΦΕΚ Β΄ 1293) Περί αναστολής χορηγήσεως αδειών κυκλοφορίας ειδικών Τουριστικών Λεωφορείων. Έχοντας υπόψη: α)Το Νόμ. 1624/51 «περί ΕΟΤ», όπως ισχύει σήμερα. β)Το Νόμ. 711/77 «περί ειδικών Τουριστικών Λεωφορείων». γ)Το άρθρ. 13 παρ. 3 και 4 του Νόμ. 711/77, στο οποίο προβλέπεται η δυνατότητα αναστολής χορηγήσεως αδειών κυκλοφορίας ειδικών Τουριστικών Λεωφορείων Δημοσίας χρήσεως. δ)Το γεγονός ότι ο υφιστάμενος σήμερα αριθμός των Τουριστικών λεωφορείων επαρκεί για την εξυπηρέτηση των ημεδαπών και αλλοδαπών τουριστών, όπως άλλως τούτο αποδεικνύεται και από το ότι μεγάλος αριθμός των κυκλοφορούντων τουριστικών λεωφορείων χρησιμοποιείται για μεταφορές διάφορες εκείνων που ορίζει ο Νόμ. 711/77 (μεταφορά επί κομίστρω κλπ.). ε)Την ανάγκη αναθεωρήσεως των στο άρθρ. 4 του Νόμ. 711/77 ορισθεισών προϋποθέσεων, για τη χορήγηση αδειών κυκλοφορίας τουριστικών λεωφορείων, εν όψει της πλήρους εντάξεως της Ελλάδας στην Ε.Ο.Κ. και των νέων συνθηκών, που θα δημιουργηθούν στον τομέα των μεταφορών. στ)Σχετική εισήγηση του Γεν. Γραμματέα του ΕΟΤ, αποφασίζουμε: 1.Αναστέλλουμε την από το άρθ. 4 του Νόμ. 711/77 προβλεπόμενη χορήγηση νέων αδειών κυκλοφορίας ειδικών τουριστικών λεωφορείων δημόσιας χρήσεως. 2.Οι λαβόντες την εκ του άρθρ. 4 του Νόμ. 711/77 προβλεπόμενη έγκριση θέσεως, σε κυκλοφορία ειδικού τουριστικού λεωφορείου, δύνανται να την χρησιμοποιήσουν εντός των υπό του άρθρ. 5 του ίδιου νόμου προβλεπομένων προθεσμιών. 3.«Τα γραφεί Γενικού Τουρισμού τα οποία έχουν υποβάλει στον ΕΟΤ αίτηση εγκρίσεις νέων αδειών τουριστικών λεωφορείων μέχρι και 31.7.81 δικαιούνται εγκρίσεως των αιτουμένων νέων λεωφορείων, εφ όσον η παραγγελία έγινε προ της 22.12.80 και τούτο αποδεικνύεται δι’ αντιγράφου δελτίου παραγγελίας, γραμματίου εισπράξεως προκαταβολής και φωτοαντιγράφου του ημερολογίου Ταμείου θεωρημένου υπό της Εφορίας του πωλητού». Το μέσα σε « » κείμενο συμπληρώθηκε ως άνω από την 506192/13-26 Φεβρ. 1981 (ΦΕΚ Β΄ 117) απόφ. Υπ. Πρ. Κυβ. και τροποποιήθηκε από τις 511383/27 Μαρτ.-13 Απρ. 1981 (ΦΕΚ Β΄ 211) και 240/30 Ιουλ.-13 Αυγ. 1981 (ΦΕΚ Β΄ 476) απόφ. Υπ. Πρ. Κυβερνήσεως. Με την 61/12-12 Φεβρ. 1990 (ΦΕΚ Β΄ 86), απόφ. Υπ. Τουρισμού, (Διόρθ. Σφαλμ. στο ΦΕΚ Β΄ 147/9-3-1990), ανεστάλει για δύο μήνες, η ανωτέρω απόφαση Υπ. Προεδρ. Κυβ. και ορίσθηκαν πρόσθετα δικαιολογητικά. Επίσης Με την 929/21 Φεβρ.-8 Μαρτ. 1991 (ΦΕΚ Β΄ 134), απόφ.Υπ. Τουρισμού, ανεστάλει για 3 ακόμη μήνες η ανωτέρω απόφ. Υπ. Προεδρ. Κυβερν. και ορίστηκαν πρόσθετα δικαιολογητικά. Επίσης με την 535061/ Ειδ. αριθ. 238/18-28 Νοεμ. 1991 (ΦΕΚ Β΄ 985) απ. Υπ. Εθν.Οικον., ανεστάλη για 3 ακόμη μήνες η ανωτέρω απόφαση και ορίστηκαν πρόσθετα δικαιολογητικά. Επίσης με την 521320/ΕΑ/156/17-27 Μαΐου 1993 (ΦΕΚ Β΄ 379) απ. Υπ. Εθν. Οικον.,ανεστάλη από τη δημοσίευσή της μέχρι 30-6-1993 η ανωτέρω απόφαση και ορίστηκαν πρόσθετα δικαιολογητικά. Επίσης με την 512195/ειδ. αριθ. 60/6-11 Μαΐου 1994 (ΦΕΚ Β΄ 344) απ. Υπ. Τουρισμού, ανεστάλη για ένα μήνα από τη δημοσίευσή της η ανωτέρω απόφαση και ορίστηκαν πρόσθετα δικαιολογητικά. Για την κατάργηση διατάξεων των άνω Υπ. αποφ. 61/90, 929/91, 535061/238/91 και 521320/156/93 βλέπε την 545460/ΕΙΔ. ΑΡΙΘ. 178/28 Δεκ. 1995/15 Ιαν. 1996 (ΦΕΚ Β΄ 16), κατωτ. αριθ. 40. Η ισχύς της παρούσης άρχεται από της δημοσιεύσεώς της στην Εφημερίδα της Κυβερνήσεως. 